Til sammen skal kommisjonen bestå av ti medlemmer fra Norge og våre nærmeste naboland. Blant disse er terrorforsker Laila Bokhari, professor Guri Hjeltnes og tidligere politidirektør i København, Hanne Bech Hansen fra Danmark. Dessuten er både Forsvaret og helsevesenet representert. I tillegg til de ni personene som ble gjort kjent på en pressekonferanse fredag, vil kommisjonen bli supplert med ytterligere et medlem, en mann med politi- og beredskapsfaglig kompetanse fra ett av våre nærmeste naboland, ifølge Statsministerens kontor. Kommisjonen skal gå igjennom beredskapen og hvordan alle nødetatene fungerte etter terrorangrepene i Oslo og på Utøya 22. juni. I tillegg til lederen, blir det ni andre medlemmer. Statsminister Jens Stoltenberg fremhever leder Alexandra Bech Gjørvs faglige og personlige integritet og hennes samfunnsengasjement. – Hun har solid ledererfaring fra ulike miljøer, hun er i stand til å få eksperter fra ulike miljøer til å samarbeide og jobbe mot samme mål. Hun har høy juridisk kompetanse, og HMS-erfaring fra Norsk Hydro, ett av Norges største selskaper. Dette er viktige egenskaper som kommer godt med, sier Stoltenberg.